
הוריות ט ע"ב



טקסט הדף מנוקד



קַשְׁיָין אַהֲדָדֵי


אָמַר רַב הוּנָא בְּרֵיהּ דְּרַב יְהוֹשֻׁעַ לָא קַשְׁיָא כָּאן בְּדַלּוּת כָּאן בְּדַלֵּי דַלּוּת וְרַבִּי שִׁמְעוֹן סָבַר לַהּ כְּרַבִּי עֲקִיבָא בַּחֲדָא וּפְלִיג עֲלֵיהּ בַּחֲדָא סָבַר לַהּ כְּרַבִּי עֲקִיבָא בְּדַלֵּי דַלּוּת דְּפָטוּר וּפְלִיג עֲלֵיהּ בְּדַלּוּת


אֶלָּא שֶׁאֵין כֹּהֵן גָּדוֹל חַיָּיב כּוּ' אָמַר חִזְקִיָּה מַאי טַעְמָא דְּרַבִּי שִׁמְעוֹן דִּכְתִיב וְנִכְרְתָה הַנֶּפֶשׁ הַהִיא מִתּוֹךְ הַקָּהָל מִי שֶׁקׇּרְבָּנוֹ שָׁוֶה לַקָּהָל יָצָא זֶה שֶׁאֵין קׇרְבָּנוֹ שָׁוֶה לַקָּהָל


אִם כֵּן נָשִׂיא נָמֵי אֵין קׇרְבָּנוֹ שָׁוֶה לַקָּהָל שָׁוֶה בְּכַפָּרָה דְּיוֹם הַכִּיפּוּרִים אִם כֵּן כֹּהֲנִים נָמֵי לֹא שָׁווּ לַקָּהָל בְּכַפָּרָה דְּיוֹם הַכִּיפּוּרִים כֹּהֲנִים שָׁווּ לַקָּהָל בִּשְׁאָר מִצְוֹת דְּשָׁנָה כּוּלָּהּ


מָשִׁיחַ נָמֵי הָא שָׁוֶה בִּשְׁאָר מִצְוֹת דְּשָׁנָה אֶלָּא אָמַר רָבָא אֵימָא הָכִי מִי שֶׁחַטָּאתוֹ שָׁוָה לִיחִידִים וּמַאי נִיהוּ קָהָל


רַבִּי אֱלִיעֶזֶר אוֹמֵר הַנָּשִׂיא מֵבִיא שָׂעִיר וְכוּ' אָמַר רַבִּי יוֹחָנָן לֹא אָמַר רַבִּי אֱלִיעֶזֶר אֶלָּא בְּטוּמְאַת מִקְדָּשׁ וְקָדָשָׁיו הוֹאִיל וְנֶאֱמַר כָּרֵת בּוֹ כְּבִקְבוּעָה


אָמַר רַב פָּפָּא הָכִי נָמֵי מִסְתַּבְּרָא דְּאִי סָלְקָא דַּעְתָּךְ רַבִּי אֱלִיעֶזֶר עַל כּוּלְּהוֹן קָאָמַר מִכְּדֵי שְׂעִיר נָשִׂיא וּפַר מָשִׁיחַ בִּמְקוֹם יָחִיד לְחַטָּאת קָאֵי נִיתְנֵי נָמֵי מָשִׁיחַ מֵבִיא פַּר בִּשְׁמִיעַת קוֹל וּבִטּוּי שְׂפָתַיִם אֶלָּא מִדְּלָא קָתָנֵי מָשִׁיחַ שְׁמַע מִינַּהּ אַטּוּמְאַת מִקְדָּשׁ וְקָדָשָׁיו קָאֵי דְּמָשִׁיחַ פָּטוּר


אֲמַר לֵיהּ רַב הוּנָא בְּרֵיהּ דְּרַב נָתָן לְרַב פָּפָּא מִמַּאי דִּלְמָא רַבִּי אֱלִיעֶזֶר אַכּוּלְּהוֹן קָאֵי וּבְמָשִׁיחַ סָבַר לַהּ כְּרַבִּי עֲקִיבָא דְּאָמַר מָשִׁיחַ פָּטוּר בְּכוּלָּן אֲמַר לֵיהּ וְרַבִּי עֲקִיבָא מִי פָּטַר לֵיהּ מֵפֵר וְתוּ לָא מִידִּי


אָמַר רַבִּי יוֹחָנָן מוֹדֶה רַבִּי אֱלִיעֶזֶר שֶׁאֵין מֵבִיא אָשָׁם תָּנֵי תַּנָּא קַמֵּיהּ דְּרַב שֵׁשֶׁת אָשָׁם תָּלוּי בָּא עַל טוּמְאַת מִקְדָּשׁ וְקָדָשָׁיו אֲמַר לֵיהּ דַּאֲמַר לָךְ מַנִּי רַבִּי אֱלִיעֶזֶר הִיא דְּאָמַר הוֹאִיל וְנֶאֱמַר בּוֹ כָּרֵת כְּבִקְבוּעָה מַיְיתֵי נָשִׂיא שָׂעִיר עָלֶיהָ וְהָאָמַר רַבִּי יוֹחָנָן מוֹדֶה רַבִּי אֱלִיעֶזֶר שֶׁאֵין מֵבִיא אָשָׁם תָּלוּי קַשְׁיָא


הֲדַרַן עֲלָ(י)ךְ הוֹרָה כֹּהֵן מָשִׁיחַ


מַתְנִי' כֹּהֵן מָשִׁיחַ שֶׁחָטָא וְאַחַר כָּךְ עָבַר מִמְּשִׁיחוּתוֹ וְכֵן נָשִׂיא שֶׁחָטָא וְאַחַר כָּךְ עָבַר מִגְּדוּלָּתוֹ כֹּהֵן מָשִׁיחַ מֵבִיא פַּר וְהַנָּשִׂיא מֵבִיא שָׂעִיר מָשִׁיחַ שֶׁעָבַר מִמְּשִׁיחוּתוֹ וְאַחַר כָּךְ חָטָא וְכֵן הַנָּשִׂיא שֶׁעָבַר מִגְּדוּלָּתוֹ וְאַחַר כָּךְ חָטָא כֹּהֵן מָשִׁיחַ מֵבִיא פַּר וְהַנָּשִׂיא כְּהֶדְיוֹט


גְּמָ' הַשְׁתָּא יֵשׁ לוֹמַר עָבַר מִמְּשִׁיחוּתוֹ




רש"י





	קשיין אהדדי. דקתני אלא שאין משיח [חייב] אטומאת מקדש וקדשיו הא בשמיעת קול ובטוי שפתים חייב: בדלי דלות. משיח פטור מכולהו כדכתיב זה קרבן אהרן דאין אחרת באה לו חובה והאי דקאמר דמשיח חייב בשמיעת קול ובטוי שפתים כגון בדלות בתורין ובני יונה שעדיין לא בא לדלי דלות: דר''ש סבר לה כר''ע בחדא. דפטר ליה למשיח מדלי דלות מזה קרבן אהרן ובניו: ופליג עליה בחדא. בדלות דאילו ר''ע פטר ליה נמי בדלות דקאמר שאין מתכפר בעשירית האיפה אין מתכפר בכולן ולר''ש בדלי דלות הוא דאין מתכפר הא בדלות ועשירות מתכפר: מ''ט דר' שמעון. דאמר ולא משיח אינו חייב בטומאת מקדש וקדשיו: דכתיב. בטומאת מקדש וקדשיו ונכרתה הנפש ההיא מתוך הקהל: מי שקרבנו שוה לקהל. דמתכפר בשל קהל הוא דחייב בטומאת מקדש וקדשיו: יצא. משיח שאין קרבנו שוה דאין מתכפר בשל קהל בכפרת יוה''כ דהוא מתכפר בפר והם בשעיר: א''כ נשיא נמי אין קרבנו שוה לקהל. דהוא מביא שעיר והם מתכפרין בפר בשאר ימות השנה ואמאי קתני המשיח לחודיה פטור בטומאת מקדש וקדשיו ולא נשיא ויחיד: ומשני הא לאו מילתא היא משום דהא שוה לקהל בכפרת יוה''כ: אי הכי כהנים נמי הא לא שוו לקהל בכפרה דיוה''כ. דמתכפרין בפרו של אהרן וליפטרו בטומאת מקדש וקדשיו: הא לא קשיא משום דכהנים שוו לקהל בשאר מצות דשנה כולה. דמתכפרי עם הצבור בפר הבא על כל המצות הלכך חייבין בטומאת מקדש וקדשיו: כהן משיח נמי הא שוה לקהל בשאר מצות. דכל השנה כולה דכי הורה עם הצבור מתכפר עם הצבור וליחייב בטומאת מקדש וקדשיו: אלא אמר רבא אימא הכי. מתוך הקהל מי שחטאו שוה ליחידים דמחייבי בשגגת מעשה כיחידים דיחידים שחטאו בשגגת מעשה מייתי כל חד ומאן יחידים קהל דכי חטאו קהל בשגגת מעשה לחודיה בלא העלם דבר מייתו כל חד קרבן דאותן השוה ליחידים בדבר זה הוא דמחייבי בטומאת מקדש וקדשיו יצא משיח שאין חטאו שוה ליחיד דכי חטא בשגגת מעשה בלא העלם דבר פטור לגמרי כדאמרינן לקמן בפרק בתרא (דף יא) מע''ה פרט למשיח דאין מביא בשגגת מעשה והיינו דאמרינן לעיל (דף ז:) יצא משיח שאין חטאו בשגגה וכיון דאין חטאו שוה ליחיד לפיכך פטור בטומאת מקדש וקדשיו: א''ר יוחנן לא א''ר אליעזר. דנשיא מביא שעיר בידיעה במקום עולה ויורד: אלא בטומאת מקדש וקדשיו הואיל ונאמר בו כרת כבקבועה. כלומר כבחטאת קבועה דקסבר ר''א דכי היכי דבמקום שחייבים על זדונו כרת ועל שגגתו חטאת דהיינו במקום חטאת קבועה נשיא מביא שעיר ה''נ היכא דחייב לה על זדונו כרת ועל שגגתו עולה ויורד מביא שעיר הואיל ודמי לחטאת קבועה לענין כרת אבל בשמיעת קול ובטוי שפתים דאין חייבין על זדונו כרת דלא דמי לחטאת קבועה לא בזדון ולא בשוגג מודה ר' אליעזר דנשיא אין מביא שעיר אלא קרבן עולה ויורד כהדיוט: אמר רב פפא הכי נמי מסתברא דאי ס''ד רבי אליעזר. דאמר נשיא מביא שעיר אכולהו שמיעת קול ובטוי שפתים וטומאת מקדש וקדשיו: מכדי שעיר. דנשיא במקום חטאת קבועה דיחיד קאי והוא הדין לפר כהן משיח דבמקום חטאת קבועה דיחיד קאי וכדתנא כל מצות שבתורה שחייבין על זדונן כרת ועל שגגתן חטאת דהיינו חטאת קבועה יחיד מביא כשבה או שעירה ונשיא מביא שעיר ומשיח פר וכיון דשעיר דנשיא ופר כהן משיח במקום חטאת קבועה דיחיד קיימי אי אמרת אכולהו קאמר ר''א דנשיא מביא שעיר אע''ג דלית בהו כרת כבקבועה: ניתני נמי משיח מביא פר בשמיעת קול ובטוי שפתים. כי דיניה אע''ג דלית בהו כרת כבקבועה: אלא לאו. מדלא קתני הכי ש''מ דאטומאת מקדש וקדשיו קא''ר אליעזר דנשיא מביא שעירה הואיל ונאמר בו כרת כבקבועה והאי דלא קתני ומשיח מביא פר בטומאת מקדש וקדשיו הואיל ונאמר בו כרת כבקבועה משום דמשיח פטור לגמרי בטומאת מקדש וקדשיו דסבר לה כר''ש דפוטר: א''ל רב הונא בריה דרב נתן לרב פפא וממאי דלמא ר''א אכולהו קאי. דנשיא מביא שעיר אפי' שלא במקום כרת והאי דלא קתני נמי משיח מביא פר בטומאת מקדש וקדשיו ובשמיעת קול ובטוי שפתים משום דבמשיח סבר לה כר''ע דאמר משיח פטור מכולן משמיעת קול ובטוי שפתים ולעולם אכולהו קאי ר''א דנשיא מביא שעיר: א''ל ר''ע מי פטר. נמי למשיח מפר (דלמא) כי קא''ר עקיבא משיח פטור מכולן מטומאת מקדש וקדשיו ושמיעת קול ובטוי שפתים כגון להביא קרבן עולה ויורד אבל להביא פר מחייב וכיון דמחייב בפר א''כ ניתני נמי ר''א משיח מביא פר בשמיעת קול ובטוי שפתים אלא מדלא קתני הכי ש''מ דאטומאת מקדש וקדשיו קאי רבי אליעזר דנשיא מביא שעיר הואיל ונאמר בו כרת כבקבועה והא דלא קתני ומשיח מביא פר בטומאת מקדש וקדשיו משום דסבר לה כר''ש דאמר דאין כהן משיח חייב בטומאת מקדש וקדשיו: ותו לא מידי. ותו ליכא למיקשי ולא מידי: א''ר יוחנן. אע''ג דקאמר ר''א הואיל ונאמר בו כרת כבקבועה דנשיא מביא שעיר כבחטאת קבועה מודה ר''א לענין אשם תלוי דלאו דיניה כבחטאת קבועה דכי היכי דאמר לעיל אין יחיד מביא אשם תלוי אלא על ספק קבועה ה''נ אין מביא אשם תלוי על ספק טומאת מקדש וקדשיו שאע''פ שנא' בו כרת כבקבועה הואיל ואינה ממש חטאת קבועה אין מביא אשם תלוי: תני תנא קמיה דרב ששת אשם תלוי בא על ספק טומאת מקדש וקדשיו. הואיל ונאמר בו כרת כבקבועה: א''ל דאמר לך מני ר''א היא דאמר. נשיא מביא שעיר הואיל ונאמר בו כרת כבקבועה וקאמ' דה''ה לענין אשם תלוי: ומי מצית אמרת הכי והא א''ר יוחנן מודה ר''א שאין מביא אשם תלוי: קשיא. דמתני' דידך לא מיתוקמא דלא כחד: השתא יש לומר עבר ממשיחותו ואחר כך חטא מביא פר חטא ואחר כך עבר ממשיחותו מיבעיא נשיא איצטריכא ליה סלקא דעתך הואיל ועבר מנשיאותו ואחר כך חטא הוי כהדיוט חטא ואחר כך עבר מנשיאותו נמי ליהוי כהדיוט קמ''ל לישנא אחרינא צריכא למימר דחטא ואחר כך עבר ממשיחותו דמביא פר הא כיון דתנא ליה עבר ממשיחותו דמביא פר כל שכן חטא ואחר כך עבר ממשיחותו דמביא פר הא לא קשיא משום דקתני גבי נשיא כי עבר מגדולתו ואחר כך חטא כי הדיוט מייתי סלקא דעתך אמינא כי חטא ואחר כך עבר נייתי נמי כי הדיוט הלכך תנא גבי נשיא שחטא ואחר כך עבר דמייתי כי נשיא ואיידי דתנא גבי נשיא חטא ואחר כך עבר תנא נמי גבי





תוספות





	אין תוס' על עמוד זה





המאירי

כהן משיח וכו' זה הפרק הכונה בו להשלים מה שכבר הותחל בפרק שני בקרבנות הנשיא והמשיח ולבאר בו החלק השלישי ר"ל ביאור מי הוא הנקרא נשיא ומי הוא נקרא כהן משיח ויתגלגלו על ידי ביאור ענין זה דברים שיש בין כהן משיח לכהן שעבר וכן יתגלגלו על ידי ענינים אלו בבני אדם איזה מהם קודם לחברו לכל דבר שבקדושה וכן בשאר דברים ועל זה הצד יחלקו עניני הפרק לארבעה חלקים הראשון בהשלמת ביאור החלק השני ר"ל בפרטי קרבנות הנשיא והמשיח השני בביאור החלק השלישי ר"ל מי הוא הנשיא ומי הוא המשיח השלישי על ידי גלגול בביאור הדברים שבין כהן המשמש לכהן שעבר הרביעי על ידי גלגול גם כן בביאור איזה מקצת בני אדם קודמים לחבריהם בעניני קדושה ומעלה וכן בקצת שאר דברים אי זה מהם קודם לחברו:



זהו שרש הפרק דרך כלל אלא שיתגלגלו בו דברים שלא מן הכונה כענין סוגיאות התלמוד על הדרך שכבר הקדמנו:



המשנה הראשונה ממנו אמנם תכוין לבאר החלק הראשון והוא שאמר כהן המשיח שחטא ואח"כ קודם שיביא קרבנו עבר ממשיחתו מפני מום או זקנה וכן נשיא שחטא ואח"כ קודם הבאת קרבנו עבר מנשיאותו משיח מביא פר ונשיא שעיר שהולכין אחר שעת החטא ומ"מ בכהן משיח לא הוצרך לומר כן שהרי אף אם חטא לאחר שעבר מביא פר שאין בין כהן המשמש לכהן שעבר אלא פר יום הכפורים ועשירית האיפה שבכל יום שאין נעשים אלא במשמש הא פר הבא על כל המצות זה וזה שוים בו וא"כ לא הוצרכה משנה זו אלא משום נשיא כהן משיח שעבר ממשיחתו ואח"כ חטא וכן נשיא שעבר מנשיאותו ואח"כ חטא משיח מביא פר כמו שבארנו ונשיא כהדיוט חטאו שניהם עד שלא נתמנו ואח"כ קודם הבאת קרבנותיהם נתמנו הרי הם כהדיוטות מפני שהולכין אחר שעת החטא ואפילו לא נודע להם אלא לאחר שנתמנו ר' שמעון אומר אם נודע להם עד שלא נתמנו חייבים ומביאים קרבן הדיוט לגמרי ואם נודע להם משנתמנו פטורים ואין מביאים שום קרבן ואין הלכה כר' שמעון אלא כתנא קמא:



זהו ביאור המשנה וכלה כדברי תנא קמא הלכה פסוקה היא ודברים שנכנסו תחתיה בגמרא אלו הם:





תוספות רא"ש

פי' שאין משיח חייב על טו"מ וקדשיו דברי רש"י ז"ל:



מי שקרבנו שוה לקהל. שמתכפר עם הקהל בטו"מ וקדשיו. כדאיתא ברפ"ק דשבועות. והוא מתכפר בפר:



נשיא נמי הא לא שוה לקהל. פרש"י ז"ל שהוא מביא שעיר והם מתכפרים בפר. ולא נהירא להרמ"ה ז"ל דהא דאפקי' רחמנא לנשיא לידון בשעיר מכלל יחידים הוא דאפקי' דלא לייתי כשבה או שעירה בשגגת מעשה גרידתא. אבל מכלל צבור שחטאו בהעלם דבר לא אפקי' דמתכפר עם הצבור בפר. (והנשיא) [ופי' נשיא] נמי הא לא שוה לקהל (דאיהו מעשה) [דאינהו מייתי] כשבה או שעירה בשגגת מעשה (ואי) [ואיהו] מייתי שעיר בשאר מצות:



בשעיר דיוה"כ שוה מיהו דמתכפר עם הקהל בטו"מ וקדשיו בשעיר:



שאר כהנים נמי (הלא היא) [הא לא] שוה לקהל (שהרי מתכפרים עם כה"ג) ביוה"כ בשעיר [שהרי מתכפרים עם כה"ג] (כמו):



בשאר מצות בשאר ימות השנה שמתכפרים עם הצבור בפר. א"נ שוה לקהל להתכפר בכשבה או שעירה בשגגת מעשה אבל משיח פטור כדאמרינן לקמן:



משיח נמי הא שוה לקהל בשאר מצות כל ימות השנה דכי חטא עם הצבור מתכפר עם הצבור. ואית ספרים דגרסי משיח נמי הא שוה (בשעירים) [בשעירה] דכי חטא בעבודת כוכבים בשגגת מעשה שוה לצבור להביא שעירה:



אמר ר' יוחנן לא אמר ר"א דנשיא מביא שעיר במקום שיחיד מביא קרבן עולה ויורד. אלא בטומאת מקדש וקדשיו הואיל ואמר בהן כרת נידון כקבועה. כלומר כשאר דברים שהיחיד מביא עליהם חטאת קבועה דהיינו דבר שזדונו כרת ומביא עליהם יחיד חטאת קבועה כשבה או שעירה ונשיא מביא שעיר. הה"נ טומאת מקדש וקדשיו שהיחיד בעולה ויורד נשיא מביא שעיר הואיל וחייב על זדונו כרת כקבועה. לפי שהכרת הוא עיקר חיוב של חטאת קבועה כדילפי' מעליה עליה (אומר תורה) [או מתורה] א' יהיה לכם. וכשיצא נשיא מכלל יחיד לדונו בשעיר בכל דבר שזדונו כרת כדין שאר חיובי חטאות. וכשיצא טומאת מקדש וקדשיו לידון בעולה ויורד ביחיד יצאת ולא בנשיא. שהרי יצא נשיא מכלל יחיד לגמרי במצוה שזדונו כרת לידון בעצמו בשעיר:



א"ל רב (כהנא) [הונא] בריה דרב נתן לרב פפא ממאי דלמא ר"א אכולהו קאי. רב הונא אותביה לרב פפא דקאמר ה"נ מסתברא ובעי לאוכוחי לקיים דברי ר"י דלא אמר ר"א אלא בטו"מ וקדשיו ור"א סבר כר"ש דקאמר משיח פטור על טו"מ וקדשיו. וא"ל רב הונא דאין לו כח להוכיח זו דמצי למימר דר"א כר"ע ס"ל דאמר משיח פטור מכולן. (וקשי') [וגירש"י] א"ל ר"ע מי פטר ליה מפר דלמא כי מפטר ליה ר"ע מעולה ויורד אבל פר מייתי הלכך אי כר"ע ס"ל ליתני משיח מביא פר. אלא ודאי לא אמר ר"א אלא בטומאת מקדש וקדשיו. ובמשיח סבר לה כר"ש ולא נהירא גירסא זו ולא נמצאת בספרי ספרד. ואיך יתכן שיאמר רב פפא דלמא לא פטר ר"ע אלא מעולה ויורד אבל פר מייתי [ולכן אמרי] ה"נ מסתברא. כי הבא להביא ראיה לקיים דברי תנא או אמורא צריך להביא ראיה מפורשת שלא יוכל אדם לסותרה והבא לסותרה יכול לומר דלמא לא אמר פלוני כך אלא כך ואין לך ראיה ברורה מכאן. אבל לא יתכן כלל שאדם מביא ראיה מדלמא. ועוד דהאי דלמא לא מסתבר כלל. דמשיח בפר הוקש לצבור בפר מלאשמת העם. וכי היכי דצבור לא מייתו פר בהשמעת קול ובטוי שפתים וטומאת מקדש וקדשיו. ה"נ משיח לא מייתי עליה. ותו לא מידי:



א"ר יוחנן מודה ר"א שאינו מביא אשם תלוי ואע"ג דאמר ר"א דנשיא מביא חטאת קבועה על טומאת מקדש וקדשיו מודה הוא שאין הנשיא מביא על ספק אשם תלוי כדתנן אין מביאין אשם תלוי על עשה ולא תעשה שבמקדש. ואע"ג דלא אימעיט טומאת מקדש וקדשיו מדין אשם תלוי אלא מדלא הוויין חטאת קבועה כדאמרינן לעיל בפרקין. ונשיא מביא חטאת קבועה. אפ"ה אין מביאין. דאשם תלוי בסתם לכל ישראל נאמרה. וכמו ששאר הצבור אינן מביאין אשם תלוי על טומאת מקדש וקדשיו. כך נשיא אינו מביא. ולא דמי לקרבן עולה ויורד שנשיא מביא חטאת קבועה. לפי שיצא (קבוע) [נשיא] מכלל יחיד לכל חטא שזדונו כרת. ופרשת עולה ויורד ליחיד נאמרה ולא לנשיא:



הדרן עלך הורה כהן משיח מתני' כהן משיח שחטא מביא פר ונשיא מביא שעיר. הך דשעיר אתיא דלא כר"ש. דלר"ש דבעי חטאה וידיעה ה"ל לפלוגי בין נודע לו עד שלא עבר לנודע לו אחר שעבר:



וכן נשיא שעבר. האי וכן לאו דוקא דאין דינם שוה אלא [בעברו] אחר החטא. ואיידי דתנא ברישא וכן תנא נמי בסיפא וכן:



השתא י"ל (ניער) [עבר] ממשיחותו כו'. לא שייך הכא למימר לא זו אף זו קתני. דא"כ נערבינהו ונתנינהו בחד בבא ולא נתני נשיא בהדי':





מהרש"א - חידושי הלכות

בד"ה א"כ נשיא כו' ולא נשיא ויחיד עכ"ל אבל תלמודא לא נקיט במלתיה אלא נשיא ולא נקט נמי יחיד דאינו שוה לקהל בשאר ימות השנה ואפשר דמיחיד ודאי לא קשיא ליה לתלמודא דא"כ קראי דקרבן עולה ויורד במאי מוקי לה דמסתמא בסתם יחיד ובהכי ניחא דמשני דמוקי ליה מיעוטא באינו שוה לקהל בכפרה דיוה"כ ולא ניחא ליה לאוקמא באינו שוה לקהל בשאר ימות השנה משום דע"כ לא מוקי ליה מיעוטא ביחיד דאינו שוה לקהל בשאר ימות השנה ודו"ק:


בד"ה א"ל ר' עקיבא כו' וביטוי שפתים כו' כגון להביא קרבן כו' ובד"ה אמר ר' יוחנן אע"ג כו' אין מביא אשם תלוי על ספק טומאת כו' כצ"ל:





רש"ש

גמרא אלא א"ר כו' מי שחטאתו שוה ליחידים (פי' לכל יחיד ויחיד) ומאי ניהו קהל (ר"ל לא כדקס"ד מעיקרא דקהל פי' כל הקהל ביחד אלא כל יחיד ויחיד מהקהל כולו זהו המכוון בהקהל דקרא). ופרש"י בזה דחוק:



שם דא"ל מני ר"א היא כו' והא"ר יוחנן כו'. מפרש"י משמע דכ"ז הוא דברי ר"ש אבל לשון קשיא אינו מדויק לפ"ז ולפי' ריב"ן במכות (כ ב) בד"ה דאמר לך מני ע"ש הוה דא"ל מני ר"א היא (דהכא) דברי ר"ש בניחותא וסתמא דגמרא פריך והאריו"ח כו':



רש"י ד"ה אלא א"ר דאותן השוים ליחידים בדבר זה הוא כו'. כצ"ל:



רש"י ד"ה אריו"ח דנשיא מביא שעיר במקום עוי"ר. כצ"ל. ותיבת בידיעה למחוק:



רש"י ד"ה אלא בטומאת כו' אבל בשמיעת קול כו' מודה כו' עוי"ר כהדיוט. אינו מוכרח די"ל דסבר כר"ע דהנשיא פטור משום דלא מעיד וכסתמא דמתניתין ברפ"ד דשבועות ואינה נוהגת אלא בראוין להעיד דאמרינן שם דאתי למעוטי מלך לכ"ע ועתוי"ט ד"ה שהמלך:



רש"י ד"ה א"ל ר"ה והאי דלא קתני נמי כו' פר בטומאת מקו"ק כו'. כדי נסבה די"ל דסבר כר"ש:





באר שבע

משיח נמי הא שוה בשאר מצות דשנה. פרש"י דכי הורה עם הצבור מתכפר עם הצבור כו'. ולי נראה לפרש בענין אחר דהא משיח מביא פר בשאר מצות דשנה כמו בית דין כדתנן לעיל ומשיח ובית דין מביאין פר כו':



ורבי עקיבא מי פטר ליה מפר פרש"י דילמא כי קאמר ר"ע משיח פטור מכולם כו'. מלת דילמא נראה לי שהוא טעות סופר מפני שלשון מי פטר ליה מפר ותו לא מידי משמע דברור ליה דלא פטר ליה ר"ע מפר דאם לא כן אכתי יש להקשות דילמא ר"ע פטר ליה אפילו מפר. וכי תימא אין הכי נמי מנ"ל דר"ע לא פטר ליה אפילו מפר י"ל מפני דמסתמא לא בא המעוט של זה קרבן אהרן למעט אלא מאי דכתיב בההיא פרשה דהיינו קרבן עולה ויורד ולא מאי דלא כתיב כלל בההיא פרשה דהיינו קרבן פר:



השתא י"ל עבר ממשיחותו ואח"כ חטא מביא פר כו'. פירש"י השתא י"ל עבר ממשיחותו ואח"כ חטא מביא פר חטא ואח"כ עבר ממשיחותו מיבעיא כו' ל"א צריכא למימר דחטא ואח"כ עבר ממשיחותו דמביא פר הא כיון דתנא ליה כו'. רבים מן המעיינים השתבשו שבוש גדול בהבנת דבריו אלה מהו ההפרש שיש בין אלו שתי לשונות ומוסיפין וגורעין בנוסחת לשון הגמרא ולי נראה שאין שום הפרש בין אלו שתי לשונות בענין נוסחת לשון הגמרא אלא תרוייהו גרסי השתא י"ל עבר ממשיחותו כו' בלי תוספת וגרעון אות אחת וההפרש שיש ביניהם הוא זה. הלשון הראשון מרגיש הרגש במקשן והוא כי לא מצינו בכל הגמ' קושיא של כ"ש בלשון השתא י"ל אלא בלי י"ל ולכן אינו רוצה לפרש שהמקשן מקשה מכח כ"ש דא"כ הוה ליה למימר השתא עבר ממשיחותו כו' בלי י"ל כמנהגו בכל המקומות שמקשה מכח כל שכן אלא הכי מקשה השתא י"ל עבר ממשיחותו כו'. כלומר אם זאת החלוקה עבר ממשיחותו ואח"כ חטא מביא פר ודאי יש לאמרה וצריכין אנו ללמדה משום חדוש דיש בה דאע"ג דעבר ממשיחותו ואח"כ חטא דבכה"ג גבי נשיא דינו כהדיוט מ"מ הוא מביא פר כדין משיח אבל זאת החלוקה חטא ואח"כ עבר ממשיחותו מיבעיא ומלת מיבעיא דנקט אין פירושו כ"ש אלא צריכא למימר כי תמיהתו היא בלי שנלמוד מכח כל שכן פשיטא דמביא פר כיון שחטא קודם שעבר ממשיחותו ומאי צריך למימר דין שהוא פשוט מצד עצמו ומשני נשיא איצטריכא ליה כו'. ור"ל אידי דתנא גבי נשיא חטא ואח"כ עבר כו' כמו שפירש בלישנא אחרינא לפי דבתירוץ הם שוים השתי לשונות ואע"ג שלא פרש"י בהדיא בלשון ראשון ואיידי דתנא כו' אין בכך כלום דלאו כי רוכלא הוא והלשון שני מפרש הקושיא השתא י"ל עבר ממשיחותו כו' שהוא מקשה מכח כ"ש והיינו דדייק רש"י באמרו הא כיון דתנא ליה עבר ממשיחותו דמביא פר כ"ש חטא כו' ובלשוו ראשון לא כתב לשון זה ומשום דללשון שני אינו מתיישב לשון י"ל דהוה ליה למימר השתא עבר ממשיחותו כו'. לכן כתב רש"י ולשון ראשון עיקר דקאמר השתא י"ל כלומר כיון דקאמר השתא י"ל ולא אמר השתא עבר ממשיחותו כו' כמנהגו בכל המקומות שמקשה מכח כל שכן משמע שאינו מקשה מכח כ"ש ולפום ריהטא היה נ"ל לומר להפך דבקושיא הם שוים השתי לשונות ואין הפרש ביניהם אלא בתירוץ ולפי שלא ישר בעיני לא כתבתי ובלשון הזה כהוייתו אשכחן נמי במסכת מעילה ריש פרק קדשי מזבח שמקשה השתא יש לומר דקתני אחד קדשי מזבח ואחד קדשי בדק הבית דהאי קדושת הגוף והאי קדושת דמים אפילו הכי קתני מצטרפין זה עם זה קדשי מזבח עם קדשי מזבח מיבעיא. ומקשין שם התוספות וז"ל וא"ת ומאי קא מתמה וכי אין דרך משניות בהרבה מקומות ששונה בהן בזה הענין בלא זו אף זו י"ל דפריך משום דרישא בכלל סיפא היא דאחד קדשי מזבח ואחד קדשי בדק הבית משמע בכל ענין בין קדשי מזבח עם קדשי בדק הבית בין קדשי מזבח עם קדשי מזבח בין קדשי בדק הבית עם קדשי בדק הבית ואם כן אין זה שיטה דלא זו אף זו שאם היה רוצה לשנות בלא זו אף זו הוה ליה למתני בסיפא קדשי מזבח מצטרפין עם קדשי בדק הבית עכ"ל ובהכרח צריך אתה לומר דמה שתירצו דפריך משום דרישא בכלל סיפא היא ר"ל דרישא בכלל סיפא לגמרי היא כלומר לא בלבד דאתיא רישא מק"ו מסיפא אלא מדברי הסיפא נשמע בביאור גם הרישא וכן כתבו התוס' בהדיא מלת לגמרי בפרק ב' דיומא ובסמוך אעתיק לשונם וכיוצא בזה ממש מקשין ומתרצין התוספות ור"ן בנדרים ריש פרק נערה מאורסה שמקשה השתא י"ל הפר זה בלא זה ולא כלום כו' ע"ש. ואני תמיה עליהם למה לא הרגישו בקושיא זו קודם זה בנדרים סוף פ' ארבעה נדרים גבי אלא אי אמרת אידי ואידי קדושת דמים כו'. וגם אין תירוץ זה מספיק שהרי כאן בשמעתין פריך נמי הכא השתא י"ל כו' וכן בפרק שור שנגח ד' וה' גבי רב זביד דייק מסיפא כו' וכהנה רבות בגמרא אע"ג דרישא לאו בכלל סיפא לגמרי כי לא מייתי לה אלא מכח כ"ש א"כ אי אפשר לתרץ כן. ולדידי הקושיא מעיקרא ליתא מפני שאע"פ שדרך המשניות לשנות בלא זו אף זו וכן בזו ואין צריך לומר זו מ"מ פריך בהרבה מקומות לשתוק מרישא דהא מסיפא ידעינן לה מק"ו וכן פריך להפך אף שהיה יכול לתרץ לא זו אף זו או זו ואין צריך לומר זו קתני הואיל ויודע טעם מפורש ועדיף טפי וכן כתבו התוספות בהדיא ביומא פרק ב' וז"ל השתא שתים מוציא אחת מיבעיא אע"ג דבכמה דוכתי קתני לא זו אף זו מ"מ היכא דאיכא שינויא אחרינא קאמר ליה ועוד דהיכא דהוי זה בכלל זה לגמרי לא הוה ליה למתני' כו' עכ"ל. ולפי מה שכתבו התוספות ריש פרק האיש מקדש וז"ל השתא קל וחומר ומה אם זבין שטומאתן וטהרתן בכל אדם פטר בהם לפני הדבור נגעים שאין טומאתן וטהרתן אלא בכהן אינו דין שיפטור בהם לפני הדבור לא אם אמרת כו':

